إرتافعات حصيلة قتلى حادث السير ، الي وقع ليلة الإثنين الثلاتاء بشارع “مولاي رشيد”، حدا المدرسة الوطنية للتجارة والتسيير فطنجة ، لخمسة ديال القتلى بعدما مات ضحية خامس تاني هاد الصباح . والكسيدة وقعات نتيجة إصطدام عنيف، بين سيارة خفيفة كانت هازة ربعة ديال الركاب وطاكسي صغير كان هاز جوج ديال الناس والسائق ، و كانت الحصيلة فالأول ، مصرع جوج من ركاب السيارة الخفيفة وواحد الشخص كان كيعبر الطريق ، وتم نقل 6 ديال الأشخاص لقسم المستعجلات وحالة البعض خطيرة جدا . وهاد الجرحى لي حالتهم خطيرة قالت مصادر ل”كود” أنه مات واحد لعشية ديال نهار الثلاثاء، بعد معاناة من الإصابات، وتزاد على الضحايا الربعة، وهو سائق السيارة الخفيفة . 
حرب الطرق. 5 ديال القتلى فحادثة حدا المدرسة الوطنية للتجارة والتسيير فطنجة